پاکستان کې د احمدي فرقي په قبرستان حمله، د قبرونو بې حرمتي
د پاکستان د اساسي قانون ترمخه احمدیان غیر مسلم دي. د فرقې په عبادتخانو او نورو مرکزونو ددې نه وړاندې هم حملې شوې دي. د احمدي فرقي غړي د حملو الزام په سخت دریزه اسلامي ډلو لگوي
د پاکستان لاهور ښار کې د احمدي فرقې په قبرستان وسله والو حمله کړې ده او هلته يي د ١٠٠ ؤ نه زیاتو قبرونو بې حرمتي کړې او کتبې يي تباه کړې دي. دا خبره پاکستان کې د انساني حقوقو کمیشن کړې ده. غیر حکومتي ادارې هیومن رائټس کمیشن اف پاکستان د پیښې غندنه کړې ده. ادارې خپل یو بیان کې ویلي دا واقعه د تشدد او د کرکې د هاغه پیښو لړۍ ده چې پاکستان کې احمدي فرقه پکې په نخښه کړی شوې ده. ادارې د حکومت نه غوښتنه کړې ده چې د احمدي فرقي په قبرستان حمله کونکې دې اونیولی شي. د پاکستان د اساسي قانون ترمخه احمدیان غیر مسلم دي. د فرقې په عبادتخانو او نورو مرکزونو ددې نه وړاندې هم حملې شوې دي. د احمدي فرقي غړي د حملو الزام په سخت دریزه اسلامي ډلو لگوي. د لاهور د واقعې ترسنگ د پاکستان تر ټولو لوې صنتعي ښار کراچۍ کې د رپورټونو ترمخه د هندوانو یو مندر تباه کړی شوې دی. د انساني حقوقو ډلې وايي پاکستان کې غیر مسلم اقلیتي فرقې او مذهبي ټولنې ځانونه غیر محفوظ گڼې او حکومت ددوې ته تحفظ ورکولو کې د کانامۍ سره مخ دی. پاکستان کې د قامي هم آهنگۍ وزیر ډاکټر پال بهټي د لاهور د پیښې په ترڅ کې وائس اف امریکا ډیوه ریډیو ته ویلي پاکستان کې یواځې احمدیان نه بلکه د هندو او عیسائي مذهب منونکې هم د خطراتو سره مخامخ دي. پال بهټي وايي د اقلیتونو خلاف حملو کې هاغه عناصر لاس لري چې هیواد کې د امن د پاره د حکومت کوششونه تباه کول غواړي.